Lav et referat af nedenstående tekst:

Tekst:
Rasmus Wolf Møller fra Nørresundby tog til veteranmesterskabet Invictus Games i Florida i USA for at have det sjovt. Men nu får han stik mod forventning også en medalje med hjem til Danmark. Rasmus vandt bronze i disciplinen Jaguar Land Rover Driving Challenge, der er et forhindringsløb for biler. -Det er en syret oplevelse. Det er ikke noget, der kan beskrives. Jeg er ikke landet endnu, siger Rasmus Wolf Møller til Forsvaret. I finalen havde Rasmus og makkeren Flemming J. R. Nielsen en kongelig passager med på bagsædet. Det var ingen ringere end engelske prins Harry, der kørte med i bilen under finalen. -Ok, man har gjort det godt, for bagved sad prins Harry og sagde ”Good driving, good driving” fortæller Rasmus Wolf Møller. Det estiske hold fik sølv, mens et hold fra Frankrig snuppede guldmedaljerne. Rasmus Wolf Møller har to gange været udsendt som soldat til Afghanistan. Udsendelser, der har givet ham posttraumatisk stress syndrom - PTSD. Det er anden gang, at veteranerne mødes til Invictus Games. Tidligere på ugen var Rasmus Wolf Møller i Nordjylland LIVE. Se klippet her:

Referat:
Nordjyske Rasmus Wolf Møller vinder bronze ved Invictus Games, et mesterskab for krigsveteraner, mens han havde en engelsk prins med på bagsædet.